ભક્તોની મનોકામના પૂર્ણ કરતા હોવાથી દડવાની દાતાર તરીકે જગપ્રસિધ્ધ થયા, અહી મંદિરમાં પણ ભક્તો લોટા તેડવા આવે છે, ધજા ચડાવવાની વિધિ, બાળકોની બાબરીની વિધિ તથા કુવારીકા તેમજ બટુક ભોજન પણ અહી કરાવવામાં આવે છે, નવરાત્રીના દરમ્યાન નવચંડી યજ્ઞ થાય છે, ભક્તિથી માતાજીને નૈવૈધ ધરાવે છે સાથે મહાપ્રસાદનું આયોજન થાય છે સાથોસાથ સૌ ભક્તો પ્રસાદ આરોગે છે, ભક્તિભાવ સાથે ચુંદડી, શ્રીફળનો પ્રસાદ ધરાવી રાંદલમાતાને શીશ નમાવી અઢળક આશીર્વાદની પ્રાપ્તિ કરે છે, અહી માતાજીના આ મૂળ સ્થાનમાં રાંદલ માતાજીના મંદિરમાં સવાર તથા સાંજે દીવાની ઝળહળતી જ્યોત સાથે ઢોલ, નગારા અને નોબતની ઝાલરોથી ભક્તિમય માહોલમાં આરતી થાય છે.